kardosdrur/scandi-wiki huggingface dataset:
WWE Hell in a Cell

Hell in a Cell er et pay-per-view-show inden for wrestling produceret af World Wrestling Entertainment (WWE). Det er ét af organisationens månedlige shows og blev afholdt første gang i oktober 2009. Dermed overtog det rollen fra WWE's No Mercy som oktober måneds pay-per-view-show, idet No Mercy havde været afholdt hvert år i oktober i perioden fra 1999 til 2008.

Den første udgave af WWE's Hell in a Cell fandt sted d. 4. oktober 2009 fra Newark, New Jersey, hvor wrestlere fra WWE's tre brands RAW, SmackDown og ECW wrestlede i otte kampe. Navnet på dette pay-per-view-show blev fundet ved en afstemning blandt WWE-fans gennem organisationens officielle hjemmeside. Hell in a Cell blev valgt på bekostning af No Escape, Lock Up og Rage in a Cage. Idéen bag showet er, at hver af de tre main events bliver kæmpet som en hell in a cell match.

Main events

Resultater

2009 

 WWE World Heavyweight Championship: The Undertaker besejrede CM Punk i en hell in a cell match
 The Undertaker vandt dermed sin 7. VM-titel i World Wrestling Entertainment. 
 WWE Intercontinental Championship: John Morrison besejrede Dolph Ziggler
 WWE Divas Championship: Mickie James besejrede Alicia Fox
 Unified WWE Tag Team Championship: Chris Jericho og Big Show besejrede Batista og Rey Mysterio
 WWE Championship: Randy Orton besejrede John Cena i en hell in a cell match
 Drew McIntyre besejrede R-Truth
 WWE United States Championship: Kofi Kingston besejrede Jack Swagger og The Miz i en triple threat match
 D-Generation X (Triple H og Shawn Michaels) besejrede The Legacy (Cody Rhodes og Ted DiBiase) i en hell in a cell match

2010 

WWE Hell in a Cell 2010 fandt sted d. 3. oktober 2010 fra American Airlines Center in Dallas, Texas.

 WWE United States Championship: Daniel Bryan besejrede John Morrison og The Miz i en triple threat match
 WWE Championship: Randy Orton besejrede Sheamus i en hell in a cell match
 Edge besejrede Jack Swagger
 Wade Barrett besejrede John Cena
 Med nederlaget måtte John Cena slutte sig til Nexus.
 WWE Unified Divas Championship: Natalya besejrede Michelle McCool via diskvalifikation
 WWE World Heavyweight Championship: Kane besejrede The Undertaker (med Paul Bearer) i en hell in a cell match

2011 

WWE Hell in a Cell 2011 fandt sted d. 2. oktober 2011 fra New Orleans Arena i New Orleans, Louisiana.

 Sheamus besejrede Christian	
 Sin Cara (blå og guldfarvet maske) besejrede Sin Cara (sort og sølvfarvet maske)
 WWE Tag Team Championship: Air Boom (Evan Bourne og Kofi Kingston) besejrede Jack Swagger og Dolph Ziggler (med Vickie Guerrero)
 WWE World Heavyweight Championship: Mark Henry besejrede Randy Orton i en hell in a cell match
 WWE Intercontinental Championship: Cody Rhodes besejrede John Morrison
 WWE Divas Championship: Beth Phoenix (med Natalya) besejrede Kelly Kelly (med Eve Torres)
 WWE Championship: Alberto Del Rio besejrede CM Punk og John Cena i en triple threat hell in a cell match

Wrestling-begivenheder
Norman Wisdom

Norman Wisdom (4. februar 1915 – 4. oktober 2010) var en britisk komiker, sanger, sangskriver, skuespiller og musiker.

Eksterne henvisninger 

 

Komikere fra Storbritannien
Sangskrivere fra Storbritannien
Sangere fra England
Skuespillere fra England
Musikere fra England
Mickey Rooney

Mickey Rooney (født Joseph Yule, Jr., 23. september 1920 i Brooklyn, New York City, død 6. april 2014) var en amerikansk skuespiller.
Han begyndte karrieren som barneskuespiller i vaudeviller. Sit store folkelige gennembrud fik han som Andy Hardy i A Family Affair fra 1937. I løbet af sin karriere har han vundet flere priser, herunder en Oscar, en Golden Globe og en Emmy Award.

Eksterne henvisninger 

 

Personer fra New York
Skuespillere fra New York
Amerikanere i 1900-tallet
Amerikanere i 2000-tallet
Emmy-vindere
Pseudonymer

Oscar-nominerede skuespillere
Tableau

Tableau kan have flere betydninger:

Tableau (opstilling) – en arrangeret opstilling af personer eller figurer som f.eks. viser en historisk begivenhed
Tableau (udråbsord) – et udråbsord, som fungerer som et udtryk man siger i forbindelse med en pludselig og overraskende eller pinlig situation
Tableaux vivants – en kortere afdeling af et skuespil, en opera eller ballet
Tableau économique – en økonomisk model fra 1700-tallet, som viser forskelle mellem forskellige økonomiske klasser
Frederik Christoffer Bülow

Frederik Christoffer Bülow (født 19. maj 1811 i Aalborg, død 15. december 1890 på Helleruplund i Hellerup) var rådmand i Københavns Kommune 1858-70 og inspektør ved Ladegården. 

Han var søn af Hans Heinrich Eichstedt von Bülow (4. marts 1781 i Bogense – 10. februar 1825 i København) og Jensina Jørgensen (21. december 1790 i Stege – 2. februar 1860 i København).

Han optrådte også som kendt byggespekulant; således blev et stort område mellem Gammel Kongevej og Ladegårdsåen, (Åboulevard fra 1897), opkøbt af Bülow, der udstykkede området som grunde på Frederiksberg, hvorved bl.a. Bülowsvej, opkaldt efter ham, blev anlagt. Den direkte årsag til anlæggelsen af Bülowsvej var, at Bülow som følge af private grundinteresser ikke kunne få lov til at forlænge H.C. Ørsteds Vej frem til Gammel Kongevej. Som en slags protest anlagde han derfor en vej i sit eget navn ved at udnytte to ældre markveje.

Bülow var fremsynet og foretog store spekulative opkøb, både på Frederiksberg og på Blågårdsområdet mod Nørrebro, da første del af frigivelsen af det militære demarkationsterræn blev indledt i 1852. På Frederiksberg (der blev selvstændig kommune i 1857) opstillede Bülow den servitut ved videresalg af jord, at arealerne skulle forbeholdes villakvarterer og lav villabebyggelse.

I Blågårdsområdet var der derimod krav om byggeri i mindst tre etager og med minimum to lejligheder pr. etage. København savnede overordnede byggevedtægter på den tid, og bl.a. som følge af disse vilkår kunne Bülow sælge ud af sine jordbesiddelser uden nogen form for byggemodning, som vi kender det i dag, i form af nivellering, kloakering, anlæg af vej osv. Når det alligevel siden skete, blev køber pålagt at betale en årlig afgift til ham som godtgørelse for investeringen.

I årene mellem hans køb i 1852 og kommunens oprettelse i 1857 steg villagrundene på Frederiksberg i med 50 til 100 procent, hvilket illustrerer de fortjenester, han og andre i samtiden kunne opnå ved køb, salg og videresalg af grunde. Blågårdsgrundene steg samtidig med hele 150 til 250 procent.

I 1853 lod han selv en villa ved Søerne opføre i Ewaldsgade 5 ved arkitekten N.S. Nebelong. Den er i dag fredet.

I 1865 var Bülow en af medstifterne af Arbejdernes Byggeforening, hvor han også kom i bestyrelsen. Anledningen var, at byggeforeningen i begyndelsen var knyttet til Christianshavn, hvor Bülow var bestyrer af Frelserens Arbejdshus i Sofiegade; en fattiggård, der hørte til Vor Frelsers Sogn.

12. november 1841 blev han gift med Emilie Rasmine Hermann (17. december 1821 – Frederiksberg 23. februar 1849). Den 4. februar 1880 fik han naturalisationspatent som adelig. Han var Dannebrogsmand.

Kilder 
 Beskrivelse på Skeel & Kannegaard Genealogy 
 Slægten Bülow 
 Om Frederiksbergs historie
 Medlemmer af BR – B
 Kartoffelrækkernes historie 

Frederik Christoffer
Personer fra Aalborg
Rådmænd i København
Danskere i 1800-tallet
Dannebrogsmænd
Aalborg Købstadskommune

Aalborg Købstadskommune er navnet på en tidligere købstadskommune i Nordjylland. Købstadskommunen eksisterede fra at Aalborg fik købstadsrettigheder i 1342 til kommunalreformen 1. januar 1970.

Indbyggertal 
I 1672 4.181 indbyggere, i 1769 5.579 indbyggere, i 1880 14.152 indbyggere, i 1930 59.091 indbyggere og i 1970 100.587.

Politik i Aalborg Købstadskommune 
Byrådet blev oprettet i 1869. En ny styrelseslov for købstadkommunerne trådte i kraft i 1919. Nu skulle hele byrådet vælges ved direkte valg og på sit første møde udpege en formand og en næstformand med titel af hhv. borgmester og viceborgmester. Alle byrådsmedlemmerne kunne principielt vælges til de to poster og det var dermed endegyldigt slut med kongeligt udpegede borgmestre.

Borgmestre i Aalborg Købstadskommune 

 1919 – 1921 P. Hansen
 1921 – 1925 A.F. Olsen, Det Radikale Venstre
 1925 – 1945 Marinus Jørgensen, Socialdemokratiet
 1945 – 1954 Marius Andersen, Socialdemokratiet
 1954 – 1962 Jens Jensen, Socialdemokratiet
 1962 – 1970 Thorvald Christensen, Socialdemokratiet

Valgresultater

Sammenlægningen i 1970 
Som led i kommunalreformen (1970) blev kommunen, fra 1. januar 1970, sammenlagt med Nørresundby samlingskommune og sognekommunerne Ellidshøj-Svenstrup, Ferslev-Dall-Volsted, Gunderup-Nøvling, Hasseris, Horsens-Hammer, Nørholm, Romdrup-Klarup, Sulsted-Ajstrup (størstedelen), Sønderholm-Frejlev, Sønder Tranders og Øster Hornum (mindre del), den blev navngivet Aalborg Kommune.

Referencer 

Kommuner i Aalborg Amt
Aalborg Kommunes historie
Købstadskommune
Ophørt i 1970
Købstadskommuner
Valencia (region)

Valenciaregionen (Comunitat Valenciana på valenciansk, Comunidad Valenciana på castiliansk,) er en autonom region i det østlige Spanien. Mellem floderne Dénia og Segura har regionen en kystlinje på 513 kilometer og dækker 23.255 km² og havde i 2004 4,5 millioner indbyggere. Regeringen i València kontrollerer også øerne Columbretes og Tabarca (samt nogle få mindre øer). Disse grænser markerer de historiske grænser for kongeriget Valencia.

Historie 
Valenciaregionens historie begynder i 1200-tallet. Da erobrede kong Jakob 1. (Jaume I) med aragonske og catalanske styrker de muslimske taifariger València og Dénia og grundlagde kongeriget Valencia. Frem til 1707 var kongeriget Valencia underlagt den aragonske krone krone. Da blev landet underlagt centraladministrationen i Madrid. Det første forsøg på at opnå selvstyre skete under den spanske borgerkrig. For nylig har indbyggerne i regionen opnået status som en nation.

Flag og våben 
Det officielle flag er det samme som er by-flag for València by, og kaldes Senyera.

Byer i Valenciaregionen 
 València. 796.549 indbyggere. Hovedstad i provinsen med samme navn. Kendt for Fallas- festivalen, 19. marts hvert år.
 Alacant. 319.380 indbyggere. Hovedstad i provinsen med samme navn. Kendt for nougat eller torró dur; også kendt for strandene Postiguet, Sant Joan og Albufereta.
 Elx, 215.137 indbyggere. Kendt for palmeskoven, Misteri d'Elx og La Dama d'Elx.
 Castelló de la Plana, 167.455 indbyggere. Hovedstad i provinsen Castelló.
 Torrevieja, 84.348 indbyggere. Kendt by med stort antal turister.
 Gandia, bef. 77.943. Et andet vigtigt turiststed. Ligger på Costa del Azahar (Costa dels Tarongers på valenciansk).
 Orihuela, 75.009 indbyggere. Kendt for sine paladser, kirker og katedral. Stor produktion af citrusfrugter foregår her.
 Benidorm,67.492. Et vigtigt turiststed. Kaldes også Beniyork for sine mange skyskrabere.
 Elda, 55,571 indbyggere. Skoproduktion og vin fra Vinalópo gør dette sted kendt.
 Villena, 34.000 indbyggere. Kendt for sko og vinproduktion. Mange kendte historiske monumenter.
 Xixona, 7.494 indbyggere. Kendt for Torró de Xixona.
 Buñol, 9.835 indbyggere, specielt kendt for festivalen Tomatina, der afholdes sidste onsdag i august, hvor omkring 30-40.000 deltagere medvirker i verdens største tomatkamp

Eksterne henvisninger 
 Officiel hjemmeside for turisme 
 Turistguide
 Oversigt over metroen i Valencia 
 Officiel hjemmeside for Generalitat Valenciana – regeringen i Valencia
Janez Janša

Janez Janša (født 17. september 1958 i Ljubljana) er en slovensk politiker, der siden 1993 har været formand for Sloveniens Demokratiske Parti. Fra 9. november 2004 til 21. november 2008, fra 10. februar 2012 til 20. marts 2013 og igen fra 13. marts 2020 til 25. maj 2022 har han været Sloveniens premierminister.

Biografi 
Janša blev uddannet i forsvarsstudier fra Ljubljanas Universitet i 1982. Han blev derefter trainee i Den Socialistiske Republik Sloveniens forsvarsministerium. 

I sine unge år var han aktiv i den kommunistiske ungdomsorganisation ZSMS. Han skrev flere kritiske artikler, der blev trykt i organisationens medlemsblad Mladina, hvilket førte til den såkaldte Ljubljana-proces, hvor Janša, officeren Borštner og journalisterne Tasic og Zavrl blev anklaget. 

Han deltog i 1989 i dannelsen af det første reelle oppositionsparti i Slovenien, kaldet Den slovenske demokratiske union, som han blev næstformand for. Som følge af valgalliancen DEMOS' sejr ved det første frie valg i 1990, blev han landets første demokratisk valgte forsvarsminister. Koalitionsregeringen blev opløst i 1992, hvorefter han fortsatte som minister og sluttede sig til det socialdemokratiske parti. Han måtte gå af som minister i 1994 som følge af Depala vas-affæren. I 1993 blev han partiformand for partiet, der i 2003 skiftede navn til det Slovenske Demokratiske Parti og efterhånden fik en mere liberal-konservativ profil, ligesom partiet blev mere pro-vestligt.

Referencer 

Sloveniens premierministre
Politikere fra Slovenien
Personer fra Ljubljana
Philip Kaufman

Philip Kaufman (født 23. oktober 1936 i Chicago, Illinois) er en amerikansk filminstruktør, producer og manuskriptforfatter der bl.a. har instrueret og skrevet Tilværelsens ulidelige lethed, for hvilken han blev nomineret til en Oscar for bedste filmatisering, en BAFTA Award (som han vandt) og en Writers Guild of America Award. Han er gift med Rose Kaufman (født Fisher), som bl.a. har medvirket til manuskriptet til Henry & June. Med Rose Kaufman har han sønnen Peter Kaufman, der har optrådt som producer på flere af Philip Kaufmans film, heriblandt Henry & June, Quills og Twisted.

Udvalgt filmografi 
 Goldstein (1965), instruktør, producer og manuskriptforfatter
 Fearless Frank (1967), instruktør, producer og manuskriptforfatter
 Invasion of the Body Snatchers (1978), instruktør
 The Wanderers (1979), instruktør og manuskriptforfatter
 Jagten på den forsvundne skat (1981), manuskriptforfatter
 Mænd af den rette støbning (1983), instruktør og manuskriptforfatter
 Tilværelsens ulidelige lethed (1988), instruktør og manuskriptforfatter
 Indiana Jones og Det Sidste Korstog (1989), manuskriptforfatter
 Henry & June (1990), instruktør og manuskriptforfatter
 Rising Sun (1993), instruktør og manuskriptforfatter
 Quills (2000), instruktør
 Twisted (2004), instruktør

Eksterne henvisninger 
 
 

Filminstruktører fra USA
Personer fra Chicago
George E. Smith

George Elwood Smith (født 10. maj 1930) er en amerikansk fysiker og Nobelprismodtager.

Smith er opfinder af CCD-sensor sammen med Willard Boyle.

Eksterne links 

 Smiths biografi på nobelprize.org

Fysikere fra USA
Nobelprismodtagere i fysik
Nobelprismodtagere fra USA
Helen Bjørnøy

Helen Oddveig Bjørnøy (født i Ålesund, 18. februar 1954) er en norsk præst, forfatter og politiker fra Sosialistisk Venstreparti. Hun er tidligere miljøminister i Regeringen Jens Stoltenberg II

Bjørnøy har Examen artium fra Ålesund Gymnas (1973), cand.theol. fra Menighetsfakultetet 1980 og ble ordinert som præst i Den Norske Kirke 1981. Hun var kapellan ved Tromsø domkirke (1985–87) og præst ved Tangen kirke (Drammen) (1987–91). Hun var højskolelektor ved Lovisenberg diakonale høgskole (1991–99) og generalsekretær for Kirkens Bymisjon i Oslo (1999–2005). Hun var i 2004 kandidat til stillingen som biskop i Oslo bispedømme. Hun var næstformand for Nei til EU i 1994, og har været medlem af Pressens faglige utvalg.
Fra 14. april 2008 har hun været generalsekretær for Plan Norge.

Bibliografi 
 Konfirmasjonstiden, Aschehoug (1994), to medforfattere
 Lederveiledning til konfirmasjonsboken "Ærlig talt", Aschehoug (1994)
 Sosialfag, service og etikk, Universitetsforlaget (1995). Lærebog til bruk i videregående skole
 Yrkesetikk og seksuelle overgrep, i Yrkesetikk for prester (red.: Egil Morland), i serien Presteforeningens studiebibliotek, nr 42
 Til en aktet redaktørstand, i bogen Status redaktør. Norsk redaktørforening (1996)
 Den norske kirkes menneskerettighetsengasjement, i utredningen Religion, livssyn og menneskerettigheter, Universitetsforlaget (1997)

Referencer 

Præster fra Norge
Faglitterære forfattere fra Norge
Politikere fra Sosialistisk Venstreparti
Norsksprogede forfattere fra Norge
Personer fra Ålesund
Taifa

Taifa er en betegnelse som bruges om de forskellige småkongedømmer som herskede i al-Andalus (muslimsk Iberia) i 1000-tallet fra Córdoba-kalifatet kollapsede, til Almoraviderne erobrede al-Andalus. Splittelse og kaos i denne periode gav den muslimske position på halvøen et varigt knæk og var en af hovedfaktorene til at den kristne generobring, reconquista, lykkedes.

Taifaerne opretholdt samme kulturelle niveau som Córdoba-kalifatet, men var militært svage. De var ofte nødt til at betale tribut til de kristne konger eller betale dem for at angribe rivaler.

De vigtigste taifaer 

 Badajoz (1012-1094, erobret af almoraviderne
 Córdoba (1031-1069), erobret af Sevilla
 Granada (1013-1090), erobret af almoraviderne
 Sevilla (1023-1091), erobret af almoraviderne
 Saragossa (1010-1110, erobret af almoraviderne
 Toledo (1012-1085), erobret af Castilien
 Ceuta (1061-1084), erobret af almoraviderne

Eksterne kilder og henvisninger

Spaniens historie
Richard Yates (forfatter)

Richard Yates (3. februar 1926 – 7. november 1992) var en amerikansk forfatter der bl.a. skrev romanen Revolutionary Road fra 1961.

Ekstern henvisning 
 

Romanforfattere fra USA
Terje Riis-Johansen

Terje Riis-Johansen (født 15. marts 1968) er en norsk politiker. Han var frem til 20. juni 2008 Norges landbrugs- og fødevareminister. Frem til 4. marts 2011 var Riis-Johansen olje- og energiminister. 

Ved valget i 1991 blev han valgt til Skien bystyre og Telemark fylkesting for Senterpartiet, og i 1993 blev han valgt til Stortinget, en plads han mistede i 1997. Riis-Johansen har også organisationserfaring, og har blandt andet været centralt medlem i Norges Bygdeungdomslag (1989–1991), næstformand i Nei til EU (1995–1997) og styrende medlem i Norges Bondelag (2000–2005).

Regeringen Jens Stoltenberg II
Politikere fra Senterpartiet
Landbrugsministre fra Norge
Olie- og energiministre fra Norge
Duncan James

Duncan Matthew James Inglis (født 7. april 1978 i Salisbury, Wiltshire) er en engelsk sanger, skuespiller og tv-vært. Bedst kendt fra boybandet Blue.

I 2006 gik han solo med albummet Future Past.

i 2011 genopstod Blue

Eksterne henvisninger 

 Duncan James' officielle hjemmeside 

Sangere fra Storbritannien
Lars Peder Brekk

Lars Peder Brekk (født 8. oktober 1955 i Vikna) er en norsk politiker (Sp), og landbrugs- og fødevareminister i regeringen Jens Stoltenberg II. Han var tidligere fiskeriminister i regeringen Kjell Magne Bondevik I.

Han er uddannet cand.oecon. fra Universitetet i Oslo, 1982. Brekk er fisker, men har også arbejdet med jagt. Han ejer et fiskerleje og startede sin karriere i Norges Fiskarlag. Han har også haft en række ledende stillinger i fiskerifirmaer og været daglig leder i Innovasjon Rørvik A/S.

Han blev valgt til Stortinget for Nord-Trøndelag i 2005 efter at have været suppleant i perioderne fra 1989 til 1997 og 2001 til 2005.
Brekk var borgmester i Vikna i perioden 1992–1997 og viceborgmester frem til 1999.
Han var personlig sekretær i Fiskeriministeriet i 1985.

Han har været 1. næstformand i Senterpartiet i to perioder: først fra 1993-97 og så igen fra 2003. Brekk var fungerende leder i Senterpartiet juni 2008–12. september 2008. Han kommer oprindeligt fra Vikna kommune i Nord-Trøndelag fylke og driver egen virksomhed inden for industriudvikling i hjemkommunen.

Den 20. juni 2008 blev han udnævnt til ny landbrugs- og fødevareminister i Stoltenberg-regeringen.

Eksterne henvisninger 

 Stortinget.no – Biografi

Stortingsrepræsentanter fra Senterpartiet
Knut Storberget

Knut Storberget (født 6. oktober 1964 i Elverum) er en norsk politiker (Ap) og justis- og politiminister. Han blev første gang valgt til Stortinget fra Hedmark i 2001. Han var supleant i perioderne 1993–2001.

Storberget er uddannet jurist fra Universitet i Oslo (1990) og praktiserede som strafferetsadvokat med eget firma (1992-2002) indtil han blev valgt til Stortinget. Storberget har som advokat møteret for Højesteret.

Han var medlem af Elverum kommunestyre 1991-1999; leder Hedmark teater 1998-01; og har været ledende medlem i Avholdsfolkets landsråd, UNICEF Norge, FORUT, Landsrådet for Norges barne- og ungdomsorganisasjoner og i ejerselskabet til Hamar Arbeiderblad.

Han har organisationsbaggrund både fra Arbeiderpartiet og fra ungdomsorganisationen Juvente. (Leder i NGU, forløberen til Juvente 1989-1991).

Eksterne henvisninger 

 Stortinget.no – Biografi

Regeringen Jens Stoltenberg II
Justitsministre fra Norge
Jurister fra Norge
Stortingsrepræsentanter fra Arbeiderpartiet
Karita Bekkemellem

Karita Bekkemellem (født 15. januar 1965 på Lillehammer) er en norsk politiker (Ap) og Tv-vært. Hun er medlem af Stortinget i sin femte periode for Møre og Romsdal. 

Karita Bekkemellem var Børne- og familieminister i Regeringen Jens Stoltenberg I. Hun var i 2001–05 medlem og frationsleder i Kirke-, uddannelse- og forskningskomiteen. I Regeringen Jens Stoltenberg II var hun fra 17. oktober 2005 til 18. oktober 2007 Børne- og ligestillingsminister. Hun var også leder af Arbeiderpartiets kvinnebevegelse. 

Kort tid efter at hun stoppede i regeringen, blev hun bestyrelsesmedlem i mæglerhuset Car asa, sammen med tidligere Hydro-direktør Cecilie Ditlev-Simonsen. Bekkemellem er også en af flere faste værter i talkshowet Studio 5 som bliver sendt på tv-kanalen FEM.

Eksterne henvisninger 

 Stortinget.no – Biografi
 

Tv-værter fra Norge
Stortingsrepræsentanter fra Arbeiderpartiet
Familie- og forbrugerministre fra Norge
Regeringen Jens Stoltenberg II
Personer fra Lillehammer
Anniken Huitfeldt

Anniken Scharning Huitfeldt (født 29. november 1969 i Bærum) er en norsk politiker (Ap). Hun var Norges udenrigsminister i Regeringen Jonas Gahr Støre fra 2021 til 2023. Tidligere havde hun været børne- og ligestillingsminister i Regeringen Jens Stoltenberg II fra 2008 til 2009, kulturminister fra 2009 til 2012 og arbejdsminister 2012 til 2013. Hun er uddannet historiker, og har været forsker ved Fafo, samt bestyrelsesmedlem i Red Barnet 2001–2007. Huitfeldt har siddet i Stortinget for Akershus siden 2005.

Baggrund 
Huitfeldt er datter af dommer Iver Huitfeldt (1943–) og lektor Sidsel Scharning (1940–1990). Hun kommer fra Jessheim i Akershus. Hun tilhører den dansk-norske adelsslægt Huitfeldt (udtales hvittfelt), og er niece af Høyre-politikeren Fritz Huitfeldt. Anniken Huitfeldt er uddannet cand.philol. med hovedfag indenfor historie fra Universitetet i Oslo. Hun er gift og har tre børn.

Politisk karriere 
Hun var næstformand i Arbeidernes Ungdomsfylking (AUF) fra 1994 til 1996, og leder fra 1996 til 2000. Huitfeldt var supleant til Stortinget i perioderne 1993–1997 og 2001–2005. Hun har været valgt ind på eget mandat i periodene 2005–2009 og 2009–2013. Hun er hovedbestyrelsesmedlem i Arbeiderpartiet, og formand i Arbeiderpartiets kvinnenettverk. Huitfeldt blev 29. februar 2008 udnævnt til børne- og ligestillingsminister. Ved stortingsvalget 2009 blev Huitfeldt genvalgt til Stortinget og udnævnt som ny minister i Kulturdepartementet.

Bibliografi 
 Child slavery and child trafficking in West Africa, Roma minorities in the Czech and Slovak Republics, Det globale ekteskapsmarkedet (Fafo-notater 2001-2004)
 Likhet eller Likeverd (1996)
 Fagbevegelsen foran et nytt århundre (1997)
 Sosialdemokratiet 2000 (2000)
 Næringslivets samfunnsansvar (2003)
 Women in Iraq – Analytical Report, Bagdad (2005)

Eksterne henvisninger 

 Anniken Huitfeldt hos Stortinget

Udenrigsministre fra Norge
Kulturministre fra Norge
Stortingsrepræsentanter fra Arbeiderpartiet
Historikere fra Norge
Anniken
Norsksprogede forfattere fra Norge